ئاژانسی ھەواڵی فرات
ئاژانسی ھەواڵی فرات (، ، ، بە کورتە: ANF) ھەواڵنێرییەکی کوردییە کە زۆرتر ھەواڵەکانی ناوچەی ڕۆژھەڵاتی ناوین کۆ و بڵاو دەکاتەوە. ئەم ھەواڵنێرییە لە ساڵی ٢٠٠٥ی زایینی دامەزراوەتەوە. مەزرینگەی ناوەندیی ئاژانسی ھەواڵی فرات لە شاری ئەمستەردام لە وڵاتی ھۆلەند دا کەوتووەتەوە. تابە ئێستاکە چەندین جار ماڵپەڕەکەی ئەم ھەواڵنێری لە تورکیا بە حۆکمی دادگاکانی ئەو حکۆمەتە داخراوەتەوە. بەرێوەبەر و بەرپرسی ئاژانسی ھەواڵی فرات ماکسیم دەمیرئالپە.

زمان 
ئاژانسی ھەواڵی فرات ھەواڵەکانی خۆی بە زمانەکانی کوردی (سۆرانی، کرمانجی و کرمانجکی)، تورکی، عەرەبی، فارسی، ئینگلیزی، ئیسپانی، ئەڵمانی و ڕووسی بڵاو دەکاتەوە.

کوژراوەکانی ئاژانسی فرات 
یەکێک لە ھەواڵنووسانی ئاژانسی ھەواڵی فرات بە ناوی ئایفەر سەرچە کە لەدایک بووی وێرانشار لە پارێزگای ڕحا لە باکووری کوردستان بوو، لە سەرەتای تەممووزی ٢٠٠٦ لە ئۆپەراسییۆنێکی سەربازی لە ئێران کوژراو. ئەم ھەواڵنووسە کە بە نازناوی «شیلان ئاراس» بۆ ئاژانسی فرات کوری دەکرد، خەریکی بەرھەمھێنانی ڕاپۆرتێک سەبارەت بە خۆکۆژیی ژنانی کورد بووە و لەم پێناوە چووبووەتەوە بۆ ناوچەکانی کوردنشینی پارێزگای ئازەربایجانی ڕۆژاوا لە سنۆری ئێران و تورکیا.

ھەڵمەتی سایبێری بە ئاژانسی فرات 
لە کانوونی دووەمی ٢٠١٨ ھاوکات لەگەڵ بڵاوبوونەوەی فیلم و وێنەکانێک لە دانپێدانانی ئەندامە دەستبەسەرکراوەکانی ڕێکخراوەی میتی تورکیا کە لە لایەن ھێزەکانی پارتی کرێکارانی کوردستان (پەکەکە) لە حاڵی سیخوڕی و تیرۆر لە باشووری کوردستان دەستبەسەر کرابوون، ماڵپەڕی ئینتەرنەتی ئاژانسی ھەواڵی فرات و ھەروەھا ئەپلیکەیشنە مۆبایلییەکانی وەکوو «ئانەفە ئەپ» و «ئانەفە ئەندرۆید» لە سەری مۆبایلەکان کەوتە ژێری ھەڵمەتی سایبێری و ئاڵۆز بوو.

دەستبەسەرکردنی بەرپرس 
ماکسیم دەمیرئالپ بەرێوەبەر و بەرپرسی ئاژانسی ھەواڵی فرات لە کانوونی یەکەمی ٢٠١٦ بە دادخوازنامەی ڕاستەخۆی دەوڵەتی تورکیا لە لایەن ئینتێرپۆل لە وڵاتی بەلجیکا دەستبەسەر کرا و بە ماوەی ٢ ھەوتە لە بەندیخانە ماو، و لە ئاکامدا بە بارمتەی ٥ ھەزار یۆرۆیی ئازاد کرا.

ئەمانەش ببینە 
 ئاژانسی ھەواڵی دیجلە
 ئاژانسی ھەواڵی ھاوار
 ئاژانسی ھەواڵی ژن
 ڕۆژنیوز

بەستەرە دەرەکییەکان 
 تلەڤییۆنی ئینتەرنەتیی فرات

سەرچاوەکان 

ھەواڵنێرییە کوردییەکان
ڕێکخراوەکان، دامەزرانی ٢٠٠٥
وێبگە کوردییەکان